Κόντρα Μαξίμου – Τσίπρα για τα Γλυπτά του Παρθενώνα: Ο Τσίπρας διαστρεβλώνει τις προτάσεις Μητσοτάκη | Reader.gr\nΚόντρα Μαξίμου – Τσίπρα για τα Γλυπτά του Παρθενώνα: Ο Τσίπρας διαστρεβλώνει τις προτάσεις Μητσοτάκη\nΤρί, 03/09/2019 - 15:11\nΤελευταία ενημέρωση: Τρί, 03/09/2019 - 19:00\nΣε πολιτική κόντρα εξελίχθηκε η πρόταση του Κυριάκου Μητσοτάκη για προσωρινή επιστροφή των Γλυπτών του Παρθενώνα με αφορμή τους εορτασμούς για τα 200 χρόνια από το 1821.\nΟ Αλέξης Τσίπρας, μετά την απάντηση του Βρετανικού Μουσείου στο αίτημα Μητσοτάκη ότι αν η Ελλάδα θέλει προσωρινά τα Γλυπτά πρέπει να αποδεχτεί ότι του ανήκουν, σχολίασε στο twitter: «Η τουλάχιστον αφελής πρωτοβουλία του κ. Μητσοτάκη για το δανεισμό των Μαρμάρων του Παρθενώνα, επιτρέπει στο Βρετανικό Μουσείο να εμφανίζεται σήμερα ως νόμιμος ιδιοκτήτης τους».\nΑπαντώντας το Μαξίμου κατηγόρησε τον κ. Τσίπρα για «φτηνή αντιπολίτευση».\n«Ο κ. Τσίπρας δεν είναι σχολιαστής της επικαιρότητας. Είναι πρώην πρωθυπουργός. Επί τέσσερα χρόνια, ποιες πρωτοβουλίες ανέλαβε, πέρα από κάποιες γενικόλογες δηλώσεις για το συγκεκριμένο θέμα; Καμία. Ο Κυριάκος Μητσοτάκης με τη συγκεκριμένη πρωτοβουλία του επανέφερε το θέμα της επιστροφής των Γλυπτών δυνατά στο προσκήνιο. Αν μάλιστα ο κ.Τσίπρας ενδιαφερόταν πραγματικά για το θέμα κι όχι για να κάνει φθηνή αντιπολίτευση, θα διάβαζε ότι στις δηλώσεις του Πρωθυπουργού αναφέρεται με σαφήνεια ότι «η απαίτησή μας για επιστροφή των Γλυπτών ισχύει στο ακέραιο» κι ότι το Βρετανικό Μουσείο «δίνει μια χαμένη μάχη». Αντι να διαστρεβλώνει λοιπόν τις προτάσεις του κ. Μητσοτάκη, ας συμβάλει με όποιο τρόπο μπορεί στην υλοποίηση του ελληνικού αιτήματος» ανέφεραν πηγές του Μαξίμου.\nΣΥΡΙΖΑ: Γκάφα Μητσοτάκη.\nΟι «πηγές» του Μεγάρου Μαξίμου όσο και να προσπαθούν, δεν μπορούν να καλύψουν τη γκάφα του κ. Μητσοτάκη, σχολίαζαν από την Κουμουνδούρου.\nΠηγές του κόμματος της αξιωματικής αντιπολίτευσης υπενθύμιζαν «ότι το Υπουργείο Πολιτισμού επί διακυβέρνησης ΣΥΡΙΖΑ εργάστηκε μεθοδικά με συγκεκριμένες κινήσεις και πρωτοβουλίες για την επιστροφή των Γλυπτών του Παρθενώνα και την επανένωση του μνημείου. Μεταξύ αυτών ήταν διπλωματικές πρωτοβουλίες, παρεμβάσεις στις διακυβερνητικές επιτροπές της UNESCO, πρωτοβουλίες των εθνικών επιτροπών διεκδίκησης των Γλυπτών, διοργάνωση διεθνών συνεδρίων, προσκλήσεις επιστημόνων και εμπειρογνωμόνων».\nΑπό τον ΣΥΡΙΖΑ πρόσθεταν ότι ο κ. Τσίπρας στη συνάντησή του με τη Βρετανίδα πρώην πρωθυπουργό, Τερέζα Μέι, στα τέλη Ιουνίου του 2018 «είχε θέσει δημοσίως και με τον πλέον επίσημο τρόπο το ζήτημα της οριστικής επιστροφής των Γλυπτών του Παρθενώνα. Σε καμία περίπτωση, πάντως, δεν ζήτησε το δανεισμό τους για να δώσει πάτημα στους Βρετανούς να μιλούν για κυριότητα των Γλυπτών».\nΓεννηματά: «Φιάσκο» η πρόταση περί δανεισμού\n«Φιάσκο» χαρακτήρισε την πρόταση του Κυριάκου Μητσοτάκη η πρόεδρος του ΚΙΝΑΛ Φώφη Γεννηματά, ου Κινήματος Αλλαγής και είπε ότι η επιστροφή των Γλυπτών πρέπει να είναι οριστική.\n«Τα κλεμμένα γλυπτά του Παρθενώνα πρέπει να επιστρέψουν μόνιμα στην Ελλάδα. Αυτό και μόνο αυτό διεκδικούμε. Από την Μελίνα έως σήμερα. Ας το αντιληφθεί και ο κ. Μητσοτάκης ιδιαίτερα μετά το φιάσκο της πρότασης του περί δανεισμού» ανέφερε.


ΣΥΝΕΝΤΕΥΞΗ Υποψηφίου Δημάρχου Γιώργου Καραμέρου Επικεφαλής του Ανεξάρτητου Συνδυασμού # ΕΝΩΜΕΝΟ ΜΑΡΟΥΣΙ - ΑΘΜΟΝΙΟΝ ΒΗΜΑ\nΑρχική ΜΑΡΟΥΣΙ ΣΥΝΕΝΤΕΥΞΗ Υποψηφίου Δημάρχου Γιώργου Καραμέρου Επικεφαλής του Ανεξάρτητου Συνδυασμού # ΕΝΩΜΕΝΟ...\nΓ. Καραμέρος: “Θα εργαστώ για μια ασφαλή και σύγχρονη πόλη”\nΑναφέρετε τόσο στις προεκλογικές σας ομιλίες, όσο και στα προωθητικά έντυπα σας το μότο «Αλλαγή με νέους ανθρώπους». Πείτε μας αφενός γιατί το Μαρούσι χρειάζεται νέους ανθρώπους και αφετέρου δεν είναι απαραίτητη η εμπειρία για δραστικές λύσεις στους δήμους;\nΣυγκροτήσαμε ένα συνδυασμό που αποτελείται από νέους και άφθαρτους ανθρώπους, δεξιούς, κεντρώους, αριστερούς. Από στελέχη που έρχονται με μια νέα προσέγγιση. Για να πετύχουμε αυτά που οραματιζόμαστε για το Μαρούσι. Καινούργια πρόσωπα, επιλεγμένα όμως για τις ικανότητες και δεξιότητες που χρειαζόμαστε για να εφαρμόσουμε το πρόγραμμά μας. Ασφαλώς υπάρχει και αυτοδιοικητική εμπειρία. Αλλά, δεν διοικήσαμε εμείς τον Δήμο από 13 έως και 30 χρόνια! Αυτό πρέπει να αλλάξει. Όχι πάλι οι ίδιοι, ούτε και οι «φορετοί» από τα κομματικά γραφεία.\nΔιαβάζοντας το πρόγραμμά σας βλέπουμε ότι προτείνετε ένα διαφορετικό μοντέλο διοίκησης. Περιγράψτε μας εν συντομία βασικές πτυχές των παρεμβάσεων που θα δρομολογήσετε αν είστε η επόμενη δημοτική διοίκηση του Αμαρουσίου.\nΚαταρχάς θέλω να επισημάνω ότι είμαστε ο πρώτος συνδυασμός που κατέθεσε ένα Ολοκληρωμένο Σχέδιο Παρέμβασης για την πόλη. Ως επόμενη διοίκηση του Δήμου, ιδρύουμε Ενεργειακή Κοινότητα με φωτοβολταϊκά στις στέγες σχολείων δημοτικών κτιρίων αλλά και δημοτών που ενδιαφέρονται μειώνοντας το λογαριασμό του ρεύματος των Μαρουσιτών που ενδιαφέρονται να συμμετάσχουν. Με πλήρη ευρωπαϊκή χρηματοδότηση. Υπάρχει νόμος, έχουμε μελέτη, είμαστε έτοιμοι.\nΕφαρμόζουμε το μοντέλο του συμμετοχικού προϋπολογισμού, διαθέτοντας ποσοστό 2% σε έργα πέραν του τεχνικού προγράμματος και στις 17 γειτονιές μέσω διαβούλευσης.\nΠεριγράφουμε αναλυτικά ένα Σχέδιο Βιώσιμης Αστικής Κινητικότητας για να λύσουμε το κυκλοφοριακό πρόβλημα, προσδιορίζουμε παράλληλα λύσεις για την ασφάλεια της ζωής και της περιουσίας των πολιτών.\nΑξιοποιούμε όλες τις σύγχρονες τεχνολογίες για να εκσυγχρονίσουμε τις δομές και τις υπηρεσίες του δήμου με γνώμονα τη διαφάνεια και την καλύτερη εξυπηρέτηση του πολίτη. Προτείνουμε λύσεις σε χρόνια προβλήματα που έχουν συσσωρευτεί, παγιωθεί και αποτελούν τροχοπέδη για τη βιώσιμη πολεοδομική και οικιστική ανάπτυξή της πόλης.\nΑναδεικνύουμε το εμπορικό κέντρο της πόλης, φροντίζοντας παράλληλα όλες τις γειτονιές της. Ανοικτό κέντρο εμπορίου (open mall), αξιοποίηση ακινήτων του Δήμου, αναβάθμιση βασικών υποδομών (οδοποιία, πεζοδρόμια και δίκτυα), σύγχρονα συστήματα φωτισμού σε κάθε γωνιά, διεκδίκηση χώρων πρασίνου κ.ά., είναι παρεμβάσεις με καινοτομία, εφαρμόσιμες αλλά πάντα με ρεαλισμό. Θα εργαστώ για μια ασφαλή, σύγχρονη και ανθεκτική πόλη.\nΣτις προτεραιότητές μας βρίσκονται πάντα η κοινωνική πολιτική και θέματα αθλητισμού και πολιτισμού. Μεριμνούμε για τα Άτομα με Αναπηρία προτείνοντας ουσιαστικές παρεμβάσεις για τη διευκόλυνση της καθημερινότητάς τους και την ισότιμη μεταχείρισή τους. Ασφαλώς σχεδιάζουμε σημαντικές δράσεις ανακύκλωσης για μια καθαρή και σύγχρονη πόλη. Οι παρεμβάσεις που προτείνουμε δεν εξαντλούνται στα στενά όρια μιας συνέντευξης και εκτιμώ ότι οι Μαρουσιώτισσες και οι Μαρουσιώτες πρέπει να διαβάσουν τις 40 σελίδες του Προγράμματός μας στην ιστοσελίδα enomenomaroussi.gr. Είναι ιδιαίτερα κρίσιμο καθώς εμείς επιλέξαμε να τους ενημερώσουμε συγκεκριμένα για τις κοστολογημένες προτάσεις, τις ιδέες και τις προτεραιότητές μας, αντιπαραθέτοντας ουσία στις τετριμμένες προεκλογικές προωθητικές ενέργειες των άλλων υποψηφιοτήτων.\nΔιαβάζουμε και ακούμε συνεχώς για τα προβλήματα που έχουν οι δήμοι σε οικονομικούς και ανθρώπινους πόρους. Πως θα εξασφαλίσετε τη χρηματοδότηση και το ανθρώπινο δυναμικό για να εφαρμόσετε το πρόγραμμά σας;\nΓια τους «ανθρώπινους πόρους» φτιάχνουμε επιτέλους τα περιγράμματα θέσεων των δημοτικών υπαλλήλων ώστε μέσω κινητικότητας να έρθουν περισσότεροι εργαζόμενοι και όχι μόνο να φεύγουν από τον Δήμο μας για άλλους φορείς.\nΟ Δήμος Αμαρουσίου εμφανίζει σήμερα διαθέσιμους πόρους στους ετήσιους προϋπολογισμούς του. Είναι χρήματα που έπρεπε να αξιοποιηθούν προς όφελος της πόλης και για αδιευκρίνιστους λόγους παραμένουν σε συρτάρια.\nΤα χρήματα της Περιφέρειας, επίσης, δεν έχουν αξιοποιηθεί όπως θα έπρεπε. Χαρακτηριστικά αναφέρω τη διευθέτηση του ρέματος Σαπφούς, για την οποία, ως αντιπερειφερειάρχης της βόρειας Αθήνας είχα εξασφαλίσει 10 εκ. ευρώ διαθέσιμα για οριστική λύση που δεν προχώρησε με ευθύνη της απερχόμενης διοίκησης καθώς δεν έχει προχωρήσει στην επιβεβλημένη αναθεώρηση του ρυμοτομικού σχεδίου. Μόλις πριν λίγες μέρες ξεκίνησε να αναζητά ανάδοχο για να τροποποιήσει το ρυμοτομικό. Και επιτέλους να γίνει το έργο!\nΑσφαλώς, ελλιπής χρηματοδότηση και υποστελέχωση είναι σοβαρά προβλήματα που έχει να αντιμετωπίσει κάθε δημοτική αρχή. Δεν πρέπει να αποτελούν όμως άλλοθι απραξίας. Το # Ενωμένο Μαρούσι καταθέτει συγκεκριμένα τις πηγές χρηματοδότησης για την υλοποίηση του Ολοκληρωμένου Σχεδίου Παρέμβασης για την πόλη:\nΚαινοτομία, νέες τεχνολογίες με προσανατολισμό στη βέλτιστη σχέση απόδοσης τιμής (value for money)\n• Βέλτιστη αξιοποίηση ευρωπαϊκών πόρων. Αναβάθμιση της ικανότητας του Δήμου να σχεδιάζει και να υλοποιεί προγράμματα, αξιοποιώντας Εθνικούς και Κοινοτικούς πόρους\nΑποτελεσματική διαχείριση των Κεντρικών Αυτοτελών Πόρων\nΑξιοποίηση συνεργασιών με τον ιδιωτικό τομέα\nΑναθεώρηση της πολιτικής των δημοτικών τελών στη λογική “ο ρυπαίνων πληρώνει” με στόχο τη δημιουργία ειδικού ταμείου για την υποστήριξη και την κατασκευή νέων έργων υποδομής\nΑποτελεσματική διαχείριση του ανθρώπινου δυναμικού και διαρκής επιμόρφωση\nΚύριε Καραμέρο, λίγες μέρες πριν τις εκλογές ποιο είναι το μήνυμα που θέλετε να φτάσει στους δημότες- ψηφοφόρους του Αμαρουσίου. Οι δημοτικές εκλογές της 26ης Μαΐου 2019 είναι ιδιαίτερα κρίσιμες για την πόλη μας.\nΤο Μαρούσι θέλει έναν νέο, ενεργό, δυναμικό Δήμαρχο που θα αφοσιωθεί στην πόλη και θα της δώσει νέες προοπτικές. Οι δημότες έχουν από τη μια να επιλέξουν ανάμεσα στην αλλαγή με νέα πρόσωπα, ολοκληρωμένο σχέδιο και ουσιαστικές προτάσεις, από την άλλη αναχρονιστικές, δοκιμασμένες πολιτικές που βρίσκονται στο τιμόνι του δήμου αρκετά χρόνια τώρα και δεν έχουν να προσφέρουν κάτι διαφορετικό. Εμείς λοιπόν, ως # Ενωμένο Μαρούσι, καλούμε τους συνδημότες μας να αφήσουν τις κομματικές ταυτότητες στο συρτάρι, γιατί σε αυτές τις εκλογές ψηφίζουνε για την πόλη τους και εδώ δεν υπάρχουν κόμματα και χρώματα. Το Μαρούσι έχει ανάγκη από νέα πρόσωπα και έργα υποδομής.\nΠροηγούμενο άρθροΝίκος Πέππας – Υποψήφιος Δημοτικός Σύμβουλος – Μαρούσι Καθαρή Γραμμή με επικεφαλής τον Πάνο Βραχνό.\nΕπόμενο άρθροAρχαιρεσίες στον Σύλλογο Γονέων & Φίλων Αυτιστικών Ατόμων «Αναγέννηση»


Πολίτες Κόντρα στον Καιρό: Αρκετά με τα παιχνίδια με την Υγεία μας!\nΤην προηγούμενη Τρίτη, 5/4/2011, πραγματοποιήθηκε, με πρωτοβουλία του Νομαρχιακού Τμήματος της ΑΔΕΔΥ, σύσκεψη στο γραφείο του Αντιπεριφερειάρχη κ. Σωτήρη Παμπάκα για το πρόβλημα της μη χορήγησης φαρμάκων από το Σύλλογο Φαρμακοποιών Ρόδου στους ασφαλισμένους του ΟΠΑΔ. Παρόντες ήταν αντιπρόσωποι συνδικαλιστικών οργανώσεων των υπαλλήλων και συνταξιούχων του Δημόσιου Τομέα και των Φαρμακοποιών, από τη μια, και η Προϊσταμένη της ΥΠΑΔ Δωδεκανήσου, από την άλλη.\nΜε το δεδομένο της εισροής χρημάτων στον ΟΠΑΔ για την εξόφληση οφειλών των Φαρμακοποιών, συμφωνήθηκε να δοθεί ένα εύλογο χρονικό διάστημα στο Ταμείο (έως το Πάσχα) να ετοιμάσει χρηματικά εντάλματα, ενώ οι Φαρμακοποιοί, μετά από έκτακτη συνεδρίαση του Διοικητικού Συμβουλίου τους, ανέστειλαν προσωρινά τις κινητοποιήσεις τους.\nΈτσι φάνηκε να δίνεται μια προσωρινή λύση, όσον αφορά τουλάχιστον στις υποχρεώσεις του ΟΠΑΔ προς τους φαρμακοποιούς, ενώ εξακολουθούν να παραμένουν απλήρωτες οι οφειλές προς τους ασφαλισμένους που έχουν καταθέσει δαπάνες (με άγνωστο βέβαια το πότε θα εξοφληθούν…)\nΟι ΠΟΛΙΤΕΣ ΚΟΝΤΡΑ ΣΤΟΝ ΚΑΙΡΟ με αγανάκτηση διαπιστώνουν ότι η κατάσταση της υγείας των ασφαλισμένων σε όλα τα ταμεία υγείας και πρόνοιας χειροτερεύει, και την ίδια στιγμή η κυβέρνηση φέρεται ως ο χειρότερος ‘τζαμπατζής’ της χώρας (και όχι οι πολίτες που αντιδρούν στα απανωτά χαράτσια που έχει επιβάλλει η αντιλαϊκή της πολιτική!). Είναι ενδεικτικό ότι από τον περασμένο Αύγουστο --με τον νόμο περί «Εποπτείας Ιδιωτικής Ασφάλισης»-- κόπηκαν περί τις 270 εξετάσεις και οι ασφαλισμένοι είναι αναγκασμένοι να τις πληρώνουν σε τιμές ιδιωτικού τομέα. Αυτό έχει ως αποτέλεσμα να τίθεται σε άμεσο κίνδυνο η ζωή των ασφαλισμένων αφού δεν μπορούν να κάνουν εξαιρετικά σημαντικές εξετάσεις όπως καρκινικούς δείκτες, σπινθηρογραφήματα, μικροβιολογικές και καρδιολογικές εξετάσεις.!\nΔηλώνουμε αμέριστη συμπαράσταση στους/τις ασφαλισμένους/ες όλων των ταμείων, οι οποίοι/ες υφίστανται οικονομική αφαίμαξη, τη στιγμή μάλιστα που έχουν προκαταβάλει, μέσω των κρατήσεων στους μισθούς τους, τις ασφαλιστικές και υγειονομικές εισφορές τους!\nΚαταγγέλλουμε την παρελκυστική και τυχοδιωκτική πολιτική της κυβέρνησης, η οποία με γραφειοκρατικά τερτίπια προσπαθεί να χτυπήσει τη Δημόσια Υγεία και να προωθήσει την ιδιωτικοποίησή της, σπρώχνοντας τους/τις ασφαλισμένους/ες στις πόρτες των επιχειρηματιών της Υγείας!\nΚαλούμε τις Τοπικές ΥΠΑΔ να δίνουν ξεκάθαρες απαντήσεις για το ύψος των οφειλών και τους λόγους που τις δημιούργησαν και, εκτός των γιατρών και φαρμακοποιών, να εξοφληθούν άμεσα και οι ασφαλισμένοι που έχουν υποβάλλει σχετικά δικαιολογητικά.\nΖητάμε από το Περιφερειακό Συμβούλιο να εκδώσει ψήφισμα διαμαρτυρίας, με το οποίο να απαιτεί τη συμμόρφωση της Πολιτείας με τις συνταγματικές επιταγές περί «σεβασμού της αξίας του ανθρώπου» (άρθρο 2) και περί «μέριμνας για την υγεία των πολιτών» (άρθρο 21, παρ. 3).\nΑναρτήθηκε από Πολίτες Κόντρα Στον Καιρό στις 11:23 μ.μ.\nΕτικέτες ΡΟΔΟΣ, ΦΑΡΜΑΚΑ


Από τη Δευτέρα 8/2/2021 πραγματοποιήθηκαν 1800 τεστ σε αρκετούς Δήμους της Μεσσηνίας - Το πρόγραμμα για την επόμενη εβδομάδα - Mesogeios TV\nΑπό τη Δευτέρα 8/2/2021 πραγματοποιήθηκαν 1800 τεστ σε αρκετούς Δήμους της Μεσσηνίας – Το πρόγραμμα για την επόμενη εβδομάδα\n2021-02-12 | 20:27 by Thanos Tziouvelis\nΠΕΠΡΑΓΜΕΝΑ ΚΑΙ ΠΡΟΓΡΑΜΜΑ ΔΡΑΣΕΩΝ.\nΑπό τη Δευτέρα 8/2/2021 πραγματοποιήθηκαν 1800 τεστ σε αρκετούς Δήμους της Μεσσηνίας. Παράλληλα, από χθες Πέμπτη 11/2/2021 τμήμα του υγειονομικού προσωπικού των ΚΟμΥ Μεσσηνίας βρίσκεται στη Λακωνία. Εκεί σε συνεργασία με κλιμάκιο των ΚΟμΥ Λακωνίας εμβολιάζουν τρόφιμους και προσωπικό των Μονάδων Φροντίδας Ηλικιωμένων. Οι εμβολιασμοί στις παραπάνω Δομές της Λακωνίας θα ολοκληρωθούν αύριο. Από Δευτέρα 15/2/2021 έως και Τετάρτη 17/2/2021 σειρά έχουν οι Μονάδες Φροντίδας Ηλικιωμένων και το Κέντρο Αποκατάστασης στην Καλαμάτα.\nΕπίσης, στα πλαίσια των μέτρων προστασίας του Νομού μας, σε εβδομαδιαία βάση, κλιμάκιο των ΚΟμΥ σε συνεργασία με τη Διοίκηση του Πολιτικού Αεροδρομίου, θα πραγματοποιεί ελέγχους στους επισκέπτες της πόλης μας. Οι Δράσεις των ΚΟμΥ Μεσσηνίας: ΣΑΒΒΑΤΟ: 1. Κυπαρισσία. Ξηρόκαμπος στο Κοινοτικό Γραφείο 9:30 – 14:00 ΔΕΥΤΕΡΑ: 1. Μέγαρο Χορού 08:30 – 15:30. 2. Καταυλισμός Αγίας Τριάδος 09:00. 3. Νηπιαγωγείο Λεϊκων 08:00. 4. Μουσικό Σχολείο 08:15. ΤΡΙΤΗ: 1. Μέγαρο Χορού 08:30 – 15:30. 2. Αεροδρόμιο Καλαμάτας 11:30. 3. Δήμος Μάνης, Εξοχώρι. 09:00. ΤΕΤΑΡΤΗ: 1. Μέγαρο Χορού 08:30 – 15:30. ΠΕΜΠΤΗ: 1. Μέγαρο Χορού 08:30 – 22:30. 2. Αεροδρόμιο Καλαμάτας. 11:30. ΠΑΡΑΣΚΕΥΗ: 1. Μέγαρο Χορού 08:30 – 15:30. Μένουμε ασφαλείς, για εμάς και τους γύρω μας.\nΕΟΔΥ κορωνοϊός Μεσσηνία τεστ


Οδηγός Επιβίωσης στο Κάμπινγκ - camping-meteora-garden.gr\nΈχεις ήδη αποφασίσει να επισκεφθείς τα Μετέωρα για τις διακοπές σου, επιλέγοντας το κάμπινγκ για τη διαμονή σου. Αν έχεις ήδη εμπειρία σε παρόμοιες διακοπές, τότε όλα θα κυλίσουν ομαλά. Μάλιστα, είναι σημαντικό να γνωρίζεις πως υπάρχουν αρκετά κάμπινγκ στην περιοχή, που μπορούν να σε εξυπηρετήσουν σε ιδιαίτερα ελκυστικές τιμές. Αν όμως δε γνωρίζεις πολλά από κάμπινγκ, τότε σαφώς και χρειάζεσαι έναν οδηγό επιβίωσης. Για να δούμε μαζί ορισμένα από τα απαραίτητα σε μια εμπειρία διακοπών κάμπινγκ.\nΠρώτα απ’ όλα, είναι απαραίτητη η αγορά μιας σκηνής. Αν και θα βρεις πολλές εναλλακτικές, είναι σημαντικό να θυμάσαι πως το μέγεθος αποτελεί τον κύριο παράγοντα αγοράς. Ακόμη κι αν είστε δύο άτομα στην σκηνή, είναι προτιμότερο να αγοράσεις μια σκηνή 4 ατόμων. Ταυτόχρονα, είναι καλό να προμηθευτείς στρώμα που φουσκώνει (αλλά όχι στρώμα θαλάσσης) για ποιοτικό ύπνο. Τα μαξιλάρια είναι επίσης σημαντικά, όπως και ο υπνόσακος. Ο τελευταίος μάλιστα θα εξυπηρετήσει και σε περίπτωση που κρυώνεις το βράδυ.\nΠροχωρώντας, θα χρειαστεί να αγοράσεις έναν φακό και έναν σουγιά-πολυεργαλείο. Απαραίτητα είναι επίσης τα αναλώσιμα (σακούλες για τα απορρίμματα, χαρτί υγείας κτλ.), μιας και στο κάμπινγκ κατά κανόνα δεν θα έχεις ευκολία μετακινήσεων και αγορών. Επίσης, είναι σημαντικό να έχεις προνοήσει για ένα φορητό ψυγείο. Με αυτό τον τρόπο, θα έχεις τη δυνατότητα να κρατάς τα φαγητά και τα ποτά δροσερά, επιμηκύνοντας παράλληλα τον χρόνο κατανάλωσής τους.\nΜια μπαλαντέζα είναι εξαιρετικά χρήσιμη, όπως και φορτιστές. Μην κάνεις το λάθος να υπερεκτιμήσεις τις δυνάμεις σου. Το κάμπινγκ σε φέρνει κοντά στη φύση, αλλά αυτό δε σημαίνει πως πρέπει να απορρίψεις αυτομάτως κάθε κομμάτι του πολιτισμού. Ο ηλεκτρισμός είναι απαραίτητος, οπότε προετοιμάσου κατάλληλα.\nΤέλος, μην ξεχάσεις το αντιηλιακό και την προστασία ενάντια στα κουνούπια. Ο ήλιος είναι φίλος σου, αλλά δε χρειάζεται να τον προκαλείς. Τα κουνούπια δεν είναι καν φιλικά, οπότε προστατέψου και απόλαυσε τις διακοπές σου στα Μετέωρα με ασφάλεια!


Η «γκάφα» της αστυνομίας 1,5 ώρα πριν από την επίθεση στο ΠΑΣΟΚ -Νέο σχέδιο φύλαξης - istioforos news Η «γκάφα» της αστυνομίας 1,5 ώρα πριν από την επίθεση στο ΠΑΣΟΚ -Νέο σχέδιο φύλαξης - istioforos news\nΑρχική > ΕΛΛΑΔΑ > Η «γκάφα» της αστυνομίας 1,5 ώρα πριν από την επίθεση στο ΠΑΣΟΚ -Νέο σχέδιο φύλαξης\nΕΛΛΑΔΑ - Δημοσιεύτηκε, 11 Νοε 2017 - 11:54 π.μ.\nΗ «γκάφα» της αστυνομίας 1,5 ώρα πριν από την επίθεση στο ΠΑΣΟΚ -Νέο σχέδιο φύλαξης\nΝέο σχέδιο κατάρτισε η αστυνομία, για την περιφρούρηση των γραφείων του ΠΑΣΟΚ στη Χαριλάου Τρικούπη, μετά την επίθεση από την οργάνωση «Επαναστατική Αυτοάμυνα».\nΟμως, αποκαλύπτεται και μία επιλογή- γκάφα των επικεφαλής αξιωματικών. Σύμφωνα με τον «Ελεύθερο Τύπο», περίπου 1,5 ώρα πριν από την τρομοκρατική επίθεση επελέγη να απομακρυνθεί μία ομάδα ΟΠΚΕ που περιπολούσε στην περιοχή γύρω από τα γραφεία του ΠΑΣΟΚ, ώστε να πάει στην ΕΡΤ για το debate των υποψηφίων στις εκλογές της Κεντροαριστεράς, που γινόταν το ίδιο βράδυ.\nΤώρα καταστρώνονται νέα σχέδια για τη φύλαξη των γραφείων του ΠΑΣΟΚ. Μάλιστα, σύμφωνα με τον «Ελεύθερο Τύπο», υπάρχουν σκέψεις για απομάκρυνση της διμοιρίας των ΜΑΤ, που αποτελούν έναν σταθερό στόχο και να αντικατασταθούν με διαρκείς και επαναλαμβανόμενες εποχούμενες αστυνομικές περιπολίες.\nΗ άλλη εκδοχή είναι να παραμείνουν εκεί τα ΜΑΤ και παράλληλα να ενισχυθούν οι εποχούμενες τακτικές περιπολίες, με ομάδες ΟΠΚΕ, ΔΙ.ΑΣ. και περιπολικών για τη δημιουργία ενός ισχυρού πλέγματος αποτροπής επιθέσεων και ασφάλειας. Τα πληρώματα των περιπολιών θα προβαίνουν και σε στοχευμένες δράσεις ελέγχων ύποπτων οχημάτων και πεζών. Ολος αυτός ο σχεδιασμός έχει στόχο να λειτουργήσει αποτρεπτικά και για τις επιθέσεις με βόμβες μολότοφ από κουκουλοφόρους.\nΕπίσης, το σχέδιο περιλαμβάνει και την τοποθέτηση αστυνομικών με πολιτικά τους γύρω δρόμους, σε κίνηση και στατικά σημεία, διαφορετικά κάθε μέρα, προκειμένου να υπάρχει έγκαιρος εντοπισμός υπόπτων και ειδοποίηση ενίσχυσης για την αποτροπή και σύλληψη ατόμων.\nItem Reviewed: Η «γκάφα» της αστυνομίας 1,5 ώρα πριν από την επίθεση στο ΠΑΣΟΚ -Νέο σχέδιο φύλαξης Rating: 5 Reviewed By: istioforos news


Η εταιρεία – ΜΙΝΩΣ Μηχανοργάνωση Επιχειρήσεων\nΗ ΜΙΝΩΣ Μηχανοργάνωση Επιχειρήσεων λειτουργεί από το 1991 στα Χανιά. Αντικείμενο εργασιών της είναι η Εμπορία η/υ και προϊόντων υψηλής τεχνολογίας, Σύμβουλοι Επιχειρήσεων, Εκπαίδευση. Είμαστε μία εταιρεία με ευρύ πεδίο εργασιών. Ασχολούμαστε με ηλεκτρονικούς υπολογιστές και παρελκόμενα αυτών και δίδουμε λύσεις μηχανοργάνωσης σε επιχειρήσεις και δημόσιους οργανισμούς.\nΗ φιλοσοφία της εταιρείας μας έχει ως πρώτο άξονα την προώθηση λύσεων υψηλής τεχνολογίας στην τοπική αγορά, τις οποίες προτείνουμε κατόπιν αυστηρής επιλογής μετά από ανάλυση των αναγκών του πελάτη, και ως δεύτερο άξονα, την σοβαρή υποστήριξη των στα συστήματα αυτά. Σκοπός μας είναι να δίδουμε λύσεις στα προβλήματα που έχει ο πελάτης, και όχι να πουλάμε μηχανήματα. Από το 1999 συνεργαζόμαστε με την Alfaware A.E., εταιρεία παραγωγής λογισμικού για δήμους και νομικά πρόσωπα δημοσίου δικαίου, και υποστηρίζουμε αρκετούς δήμους στην περιοχή μας, όπως δήμο Χανίων, δήμο Πλατανιά, δήμο Αρμένων\n, αλλά και στο Ρέθυμνο.\nΈχουμε επενδύσει πολλά σε αυτή την αγορά και έχουμε πολλές εξειδικευμένες γνώσεις σε αυτό το τομέα. Ανάλογη εμπειρία υπάρχει και στην οργάνωση επιχειρήσεων εστίασης όπου ειδικευόμαστε από το 1998 έχοντας βοηθήσει σημαντικά στην ανάπτυξη των προγραμμάτων που προωθούμε από πλευράς ανάλυσης. Η εμπειρία μας σε συστήματα τα οποία και έχουμε προμηθεύσει σε πελάτες μας επεκτείνεται από απλούς προσωπικούς υπολογιστές (PC συμβατικούς και Macintosh), έως σταθμούς εργασίας SUN, περιφερειακά, συστήματα multimedia, και επαγγελματικά συστήματα Video Editing και Desktop Publishing. Όσον αφορά λογισμικό, έχουμε εμπειρία από Windows (Desktop και Server), Linux, MAC OS, Solaris, Novell, και σε βάσεις. Αναφορικά με το επίπεδο της τεχνικής μας υποστήριξης, θα πρέπει να αναφέρουμε ότι μεγάλες εταιρείες στην Αθήνα, όπως η PC Systems, η UniSystems, η APC-Merlin Gerin, και άλλοι μας χρησιμοποιούν στην υποστήριξη των εγκαταστάσεων που έχουν στην περιοχή μας, λόγω του υψηλού επιπέδου και την συνέπεια υποστήριξης που παρέχουμε.\nΑπό το 2006 αναπτύσουμε λογισμικό για pda’s και έχουμε ειδική συμφωνία για διανομή αυτού από την Alfaware στους δήμους που υποστηρίζει. Επίσης ασχολούμαστε με G.I.S.


BETonetes: Μπατίστ: «Θα πετύχει σημαντικά πράγματα και φέτος ο Παναθηναϊκός»\nΜπατίστ: «Θα πετύχει σημαντικά πράγματα και φέτος ο Παναθηναϊκός»\nΤην πεποίθησή του ότι ο Παναθηναϊκός θα πετύχει σημαντικά πράγματα όταν φτάσει στο 100% των δυνατοτήτων του εξέφρασε ο Μάικ Μπατίστ, ο οποίος τόνισε πως η άμυνα είναι αυτή που πάντα δίνει τίτλους στην ομάδα.\n«Το να κερδίζεις είναι πάντα καλό. Η νίκη δεν ήρθε όπως θέλαμε, με μια καλή εμφάνιση, όμως η νίκη πάντα βελτιώνει την αυτοπεποίθησή σου και σε κάνει να έχεις μεγαλύτερη εμπιστοσύνη στον εαυτό σου. Θέλαμε, όμως, να τελειώσουμε το 2011 με νίκες. Βέβαια, έχουμε ένα ακόμα δύσκολο παιχνίδι για το ελληνικό πρωτάθλημα για να πετύχουμε το στόχο μας», είπε αρχικά στην αθλητική εφημερίδα «Πράσινη» ο Μάικ Μπατίστ για το παιχνίδι με την Μπάμπεργκ.\nΣε ερώτηση για το αν θα ήθελε να διαγράψει κάτι από το 2010, ο Αμερικανός άσος του Παναθηναϊκού είπε: «Δεν νομίζω ότι θέλω να διαγράψω κάτι από τον χρόνο που μας πέρασε. Ακόμα και οι ήττες που κάναμε τη χρονιά που πέρασε ήταν υπερπολύτιμες. Ήταν μάθημα για μας, για να γίνουμε καλύτεροι. Οι νίκες, βέβαια, πάντα είναι ωραίες και σε βοηθάνε για τη συνέχεια, μέχρι να φτάσεις στο στόχο σου. Πας με αυτοπεποίθηση για να κερδίσεις και το επόμενο παιχνίδι. Έτσι είναι αυτά. Για αυτό δουλεύουμε σκληρά και προπονούμαστε καθημερινά, για να μπορούμε να έχουμε επιτυχίες».\nΑναφορικά με τις ευχές του για το 2011 είπε: «Πρώτα από όλα να είμαι όλοι υγιείς. Ήδη, έχουμε δύο συμπαίκτες μας που έχουν πρόβλημα και τους περιμένουμε να γυρίσουν και να μας βοηθήσουν στη δύσκολη συνέχεια. Για να πετύχουμε θα πρέπει να είμαστε περισσότερο συγκεντρωμένοι, να έχουμε μεγαλύτερο κίνητρο και να είμαστε πιο σοβαροί. Τα προηγούμενα χρόνια έπειτα από κάθε κατάκτηση της Euroleague, αποκλειόμαστε στο Top 16, ο στόχος μας φέτος λοιπόν είναι να περάσουμε στην επόμενη φάση και αυτό θέλουμε να πετύχουμε σε πρώτη φάση. Εμείς θα κοιτάμε κάθε μέρα ξεχωριστά, κάθε παιχνίδι ξεχωριστά, μέχρι να πετύχουμε».\nΣτους φιλάθλους του Παναθηναϊκού ο Μάικ Μπατίστ ευχήθηκε: «Θέλω να ευχηθώ Καλά Χριστούγεννα, Καλή Πρωτοχρονιά και να είναι ευτυχισμένος ο καινούργιος χρόνος. Ελπίζω να συνεχίσετε να μας στηρίζετε όπως κάνετε μέχρι τώρα, προκειμένου να πετύχουμε το στόχο μας. Μακάρι σε κάθε εντός έδρας παιχνίδι να είστε όλοι εκεί».\nΚλείνοντας, ο Αμερικανός άσος του «εξάστερου» τόνισε: «Η άμυνα πάντα μας δίνει τίτλους. Πρέπει συνεχώς να βελτιωνόμαστε σε αυτό. Νομίζω ότι πρέπει να κάνουμε ότι πέρυσι. Έχουμε πολλά όπλα στην επίθεση και τα πάμε καλά, αλλά η γνώμη μου είναι ότι στην άμυνα πρέπει να γίνουμε καλύτεροι. Τα πάντα είναι η άμυνα. Αν το πετύχουμε, θα είναι καλό για μας. Δεν νομίζω ότι είμαστε μακριά από το 100%. Θέλουμε να φτάσουμε το 100% των δυνατοτήτων μας και πιστεύω ότι όταν το κάνουμε θα πετύχουμε σημαντικά πράγματα».\nΑναρτήθηκε από BETONETES στις 9:13 π.μ.


Σύνδρομο Κόπωσης Επινεφριδίων (Σύνδρομο Έλλειψης Ενέργειας) | Εκδόσεις iWrite\nΑρχική σελίδα / Books (All) / Πρακτικοί Οδηγοί (DIY) / Σύνδρομο Κόπωσης Επινεφριδίων (Σύνδρομο Έλλειψης Ενέργειας)\nΈχετε πιάσει τον εαυτό σας να αναρωτιέται συχνά: Γιατί νιώθω τόσο εξαντλημένος όλες τις ώρες της ημέρας; Γιατί δεν μπορώ εύκολα να κοιμηθώ τα βράδια; Γιατί το πρωί σηκώνομαι δύσκολα από το κρεβάτι νιώθοντας κουρασμένος; Γιατί νιώθω καταθλιπτικός σε όλη τη διάρκεια της ημέρας; Γιατί νιώθω περίεργους πόνους να ταξιδεύουν σε ολόκληρο το σώμα μου; Γιατί στρεσάρομαι πλέον πολύ εύκολα και για ασήμαντους λόγους; Γιατί δεν μπορώ να διαχειριστώ το άγχος; Γιατί αρρωσταίνω πολύ εύκολα και αργώ να επανέλθω; Γιατί είμαι νευρικός και ευέξαπτος; Γιατί δεν είμαι συγκεντρωμένος και η μνήμη μου έχει εξασθενήσει; Γιατί δεν έχω ενέργεια; Γιατί έχω συχνά ζαλάδες και ιλίγγους;\nΕαν δεν έχετε πάρει μέχρι τώρα τις σωστές αποφάσεις στο ερώτημά σας, εάν έχετε φθάσει στο σημείο μηδέν και αναρωτιέστε “και τώρα τι μέλλει γενέσθαι”, τότε πρέπει να διαβάσετε το βιβλίο αυτό…\nΕάν θέλετε να προλάβετε όλα τα ανωτέρω συμπτώματα, για τα οποία και μόνο η ιδέα της εμφάνισης τους τρομάζει, τότε διαβάστε το βιβλίο, κάντε τη σωστή πρόληψη και προλάβετε.\nΕάν πάλι είστε fan των ορθών κανόνων της υγείας, της αντιγήρανσης και της διατροφής, διαβάστε το και θα σας φανούν πολύ χρήσιμες οι πρακτικές ιδέες και τα tips, τα οποία περιέχονται.\nΊσως και σας εμπνεύσουν ώστε να βρείτε και να συμπληρώσετε τα κομμάτια τα οποία σας λείπουν στο παζλ της καλής ζωής.\nΣύνδρομο Κόπωσης Επινεφριδίων (Σύνδρομο Έλλειψης Ενέργειας) ποσότητα\nΚατηγορίες: Αυτοβελτίωση - Αυτογνωσία, Λοιπά, Πρακτικοί Οδηγοί (DIY)\nΟ Παναγιώτης Μυλωνάς γεννήθηκε στην Καλαμπάκα το 1954 και ζεί στη Ξάνθη. Είναι παντρεμένος με τη Βασιλική και έχει τρία αγόρια: τον Βασίλειο, τον Κωνσταντίνο και τον Αλέξιο.\nΈχει τελειώσει τη Σχολή Ηλεκτρολόγων Μηχανικών του Δημοκρίτειου Πανεπιστημίου Θράκης. Εργάστηκε για δέκα χρόνια στην ελληνική βιομηχανία σε θέσεις προϊσταμένου – διευθυντή, στον τομέα της παραγωγής και marketing και είκοσι τρία χρόνια στο ελληνικό δημόσιο σε θέσεις προϊσταμένου τμημάτων και διεύθυνσης.\nΈχει παρακολουθήσει αρκετά σεμινάρια γύρω απο το management και έχει διδάξει μαθήματα management σε στελέχη επιχειρήσεων. Παρακολούθησε σεμινάρια γύρω απο τη διατροφή στην Ατλάντα της Αμερικής και στη Ρώμη, με την εταιρία Herbalife. Παρακολούθησε διαδυκτιακό σεμινάριο Κυτταρικής Ιατρικής, με απόκτηση πιστοποιητικού και δικαίωμα εγγραφής στη “Συμμαχία για την Υγεία” του πρωτοπόρου ερευνητή της Κυτταρικής Ερευνητικής Ιατρικής Dr. Mathias Rath.\nΙδιωτική έκδοση (διανομή: Εκδόσεις iWrite)\nΔώστε πρώτος μία αξιολόγηση “Σύνδρομο Κόπωσης Επινεφριδίων (Σύνδρομο Έλλειψης Ενέργειας)” Ακύρωση απάντησης


Έστω και αν ο καιρός δεν είναι όλες τις μέρες και τις ώρες ζεστός εκμεταλλευθείτε τις πρώτες ανοιξιάτικες λιακάδες για να ασχοληθείτε με τα φυτά και τα λουλούδια σας. Ο Μάρτιος και ο Απρίλιoς είναι οι κατ΄εξοχήν μήνες για να κάνετε τις αναγκαίες προετοιμασίες για έναν ολάνθιστο, καταπράσινο κήπο σε όλη την διάρκεια του καλοκαιριού και μέχρι το φθινόπωρο.\nΜεταφυτέψτε σε μεγαλύτερες γλάστρες όσα φυτά το έχουν ανάγκη εκτός από εκείνα που είναι ήδη ανθισμένα. Για αυτά περιμένετε να τελειώσει η περίοδος ανθοφορίας τους.\nΚλαδέψτε και "καθαρίστε" όλα τα φυτά από κλαδιά και μέρη που σας φαίνονται "καμμένα", ξερά ή ασθενικά και ταλαιπωρημένα από τις παγωνιές και τον βοριά του χειμώνα.\nΞεκινήστε να λιπαίνετε όλα τα δέντρα και τα φυτά σας μ΄ένα κοινό λίπασμα γενιής χρήσης και σε μικρές αρχικά ποσότητες, μέχρι τον Μάϊο που ο καιρός θα έχει ζεστάνει αρκετά οπότε και αυξήστε ελαφρά την ποσότητα κυρίως για τα είδη καλοκαιρινής ανθοφορίας.\nΣυντηρήστε και επιδιορθώστε κάθε είδους στηρίγματα για αναρριχώμενα, πριν αρχίσουν να αναπτύσσονται και αν δεν τα έχετε ήδη κλαδέψει κάντε το όσο προλαβαίνετε πριν αρχίσει να ζεσταίνει περισσότερο ο καιρός.\nΌσο η θερμοκρασία και η ηλιοφάνεια στην διάρκεια της ημέρας αυξάνουν η υγρασία της νύχτας ή οι λιγοστές βροχές δεν αρκούν για να εξασφαλίσουν στα φυτά σας το απαραίτητο νερό. Ξεκινήστε να ποτίζετε συστηματικά. Αυτή η εποχή, που συνηθισμένοι από το χειμώνα να μην ασχολούμαστε ιδιαίτερα με την φροντίδα ποτίσματος, γίνεται συχνά η πιο επικίνδυνη για να καταστραφούν κάποια από τα φυτά μας από την πιο απλή αιτία. Να ...πεθάνουν από την δίψα :)\nΌσο το χώμα διατηρεί ακόμα κάποια υγρασία από τους χειμωνιάτικους μήνες και είναι μαλακό, προσθέστε κοπριά ή κομπόστ και σκάψτε στα σημεία του κήπου που σκοπεύετε να φυτέψετε ανοιξιάτικα λαχανικά.\nΕλέγχετε συχνά τα φύλλα και τους βλαστούς για να προλάβετε τις ασθένειες που προκαλούνται από διάφορα ζιζάνια και κυρίως την μελίγκρα που αυτή την εποχή θα κάνει την εμφάνισή της. Όπου εντοπίσετε τέτοια σημάδια απομακρύνετε τυχόν κατεστραμμένους βλαστούς-φύλλα και ψεκάστε μ΄ένα ζιζανιοκτόνο.\nΠροληπτικά, ψεκάστε όλα τα φυτά σας με ένα οικολογικό σκεύασμα που θα φτιάξετε χρησιμοποιώντας ένα λίτρο νερό μέσα στο οποίο θα έχετε αναμείξει 1-2 σταγόνες απορρυπαντικό για τα πιάτα και μια 1-2 κουταλιές της σούπας ξύδι, σόδα ή οινόπνευμα.\nΜαζεύετε συχνά τα ξερά και πεσμένα στο έδαφος φύλλα και λουλούδια. Σε συνδυασμό με την υγρασία είναι το ιδανικό περιβάλλον για να δημιουργηθούν ασθένειες και να αναπτυχθούν ζιζάνια που θα προσβάλλουν τα φυτά σας.\nΦυτέψτε βολβούς καλοκαιρινής ανθοφορίας όπως γλαδιόλες, λίλιουμ, ντάλιες κλπ. κι αν θέλετε το καλοκαίρι να έχετε στις γλάστρες σας βασιλικούς, κατηφέδες, πανσέδες, μοσχομπίζελα, πετούνιες όλα δημιουργημένα από ...ένα σποράκι, φυτέψτε τώρα σπόρους σε μικρά δοχεία, διατηρείστε τα σε προστατευμένο σημείο έως η θερμοκρασία να διατηρείται μόνιμα στους πάνω από 20°C και μεταφυτέψτε όταν το κάθε φυτό θα έχει ύψος περίπου 10cm\nΜαζί με όλα τα φυτά σας τώρα θα αρχίσουν να ευδοκιμούν και να ...θεριεύουν και τα αγριόχορτα. Ξεριζώστε τα όσο ακόμα είναι μικρά σε όποιο σημείο και αν τα εντοπίσετε, θα είναι πολύ πιο δύσκολο να το κάνετε σ΄έναν κήπο γεμάτο απ΄αυτά.\nΜεταφέρετε και πάλι έξω ευαίσθητα φυτά που κατά τη διάρκεια του χειμώνα φιλοξενήσατε στο εσωτερικό του σπιτιού.\nΤώρα που ο καιρός σας επιτρέπει να βρίσκεστε όλο και περισσότερες ώρες στον κήπο ή το μπαλκόνι σας ασχοληθείτε με το γενικότερο καθάρισμα του χώρου κι αρχίστε σιγά σιγά να οργανώνεστε και πάλι τις καλοκαιρινές μέρες και ...νύχτες. Καθαρίστε ή συντηρήστε τα έπιπλα στον κήπο ή το μπαλκόνι, επισκεφτείτε φυτώρια και καταστήματα με είδη κήπου για να πάρετε ιδέες για καινούργια φυτά και λουλούδια, σχεδιάστε κάποιες μικρές "διακοσμητικές" παρεμβάσεις που θα ομορφύνουν γενικά τους εξωτερικούς χώρους του σπιτιού με όχι μεγάλο κόστος.


Το Βιβλιο Της Εγγονης Μου - Βιογραφιες-μαρτυριες (BKS.0243917)\nΑρχική > Βιβλία > Βιογραφίες • Μαρτυρίες > ΤΟ ΒΙΒΛΙΟ ΤΗΣ ΕΓΓΟΝΗΣ ΜΟΥ\nΒΑΜΒΟΥΝΑΚΗ ΜΑΡΩ στην κατηγορία ΒΙΟΓΡΑΦΙΕΣ-ΜΑΡΤΥΡΙΕΣ\nΥπήρχαν όμως και οι γονείς! Πιο σοβαροί, πιο προσεχτικοί, πιο υπεύθυνοι, πιο χαμηλότονοι από εμένα. Μια χαρούμενη στιγμή -η χαρά σε κάνει πιο γενναίο τους το ξεφούρνισα. «Θα γράφεις και για μας;» ρώτησε ο γιος μου. «Είναι δυνατόν να σας αποφύγω;... Είστε ένα με την υπόθεση!» είπα μαζεμένη.\nΤΟ ΒΙΒΛΙΟ ΤΗΣ ΕΓΓΟΝΗΣ ΜΟΥ (BKS.0243917)\nΔεν ενθουσιάστηκαν. Ορκίστηκα με πάθος να το δουν πριν το παραδώσω για έκδοση. Να αφαιρέσω ό, τι δε θέλουν να ειπωθεί? στην ανάγκη να μην το εκδώσω καν...\nΤΟ ΒΙΒΛΙΟ ΤΗΣ ΕΓΓΟΝΗΣ ΜΟΥ BKS.0243917 ΒΑΜΒΟΥΝΑΚΗ ΜΑΡΩ ΒΑΜΒΟΥΝΑΚΗ ΜΑΡΩ ΒΙΟΓΡΑΦΙΕΣ-ΜΑΡΤΥΡΙΕΣ ΤΟ ΒΙΒΛΙΟ ΤΗΣ ΕΓΓΟΝΗΣ ΜΟΥ


ΑΣΤΙΓΜΑΤΙΣΜΟΣ – Οφθαλμίατρος Αντώνης Αριστείδου\nΣτον αστιγματισμό, η διαθλαστική δύναμη του ματιού δεν είναι η ίδια σε όλους τους μεσημβρινούς, με αποτέλεσμα να μην είναι δυνατή η συγκέντρωση των εισερχομένων στο μάτι ακτινών σε ένα σημείο. Στις περισσότερες περιπτώσεις, ο αστιγματισμός οφείλεται σε διαταραχές του σχήματος του κερατοειδούς.\nΣτον αστιγματισμό και τα μακρινά και τα κοντινά αντικείμενα φαίνονται παραμορφωμένα. Αυτό συμβαίνει επειδή n καμπυλότητα του κερατοειδούς δεν είναι ομοιόμορφη σε όλη του την επιφάνεια, με αποτέλεσμα οι ακτίνες του φωτός να μην εστιάζονται στο ίδιο επίπεδο.\nΠου οφείλεται ο αστιγματισμός; Βασικά αίτια:\nΟφείλεται συνήθως στην διαφορετική καμπυλότητα των 2 κερατοειδικών μεσημβρινών (άξονες του κερατοειδούς χιτώνα), δηλ. του εμπρός μέρους του ματιού, το οποίο αντί για σχήμα σφαιρικό έχει σχήμα οβάλ (σαν αβγό). Αν η εστίαση των δύο ειδώλων βρίσκεται μπροστά από τον αμφιβληστροειδή, ο αστιγματισμός είναι μυωπικός, ενώ εάν βρίσκεται πίσω είναι υπερμετρωπικός.\nΜπορεί όμως να είναι και μικτός. Ο αστιγματισμός μπορεί να είναι είτε ομαλός (όταν οι 2 άξονες είναι κάθετοι μεταξύ τους), είτε ανώμαλος (όταν οι 2 άξονες δεν είναι κάθετοι). Διάφορες παθολογικές καταστάσεις (όπως π.χ. ο κερατόκωνος) είναι σε θέση να επιδεινώσουν το διαθλαστικό σφάλμα.\nΗ διάγνωση του αστιγματισμού γίνεται με:\nμία απλή μέτρηση της οπτικής οξύτητας του ατόμου\nτοπογραφία του κερατοειδούς (pentacam, topolyzer)\nΗ αστιγματισμός μπορεί να αντιμετωπιστεί με:\nΓυαλιά με κυλινδρικούς φακούς\nΤορικούς φακούς επαφής\nCopyright ©2017-2018 all rights reserved ΑΝΤΩΝΗΣ ΑΡΙΣΤΕΙΔΟΥ


8 συστατικά τοξικής ομορφιάς - Φροντίδα Του Δέρματος\nΈνας νεαρός επιζών καρκίνου μας λέει 8 συστατικά ομορφιάς που δεν θα χρησιμοποιήσει ποτέ ξανά\nΠροτού διαγνωστώ με καρκίνο σε ηλικία 21 ετών, έκανα τα δυνατά μου για να ζήσω μια φυσική και μη τοξική ζωή. Ήμουν περίπου 19 όταν αποφάσισα να αφαιρέσω μόλυβδο, αλουμίνια και θειικά άλατα από τις καθημερινές μου συνήθειες και τα οικιακά προϊόντα. Ταυτόχρονα, ανακάλυψα επίσης τα οφέλη μιας μη τοξικής και ολικής διατροφής, γι 'αυτό αποφάσισα να αφαιρέσω το MSG, χρωστικές τροφίμων , και σιρόπι καλαμποκιού υψηλής φρουκτόζης. Ήμουν στη διαδικασία να συνεχίσω να εκπαιδεύομαι για τοξικά προϊόντα ομορφιάς / οικιακής χρήσης / τροφίμων και πώς να κάνω μια πλήρη μετάβαση σε ένα εντελώς μη τοξικό σπίτι.Αφού διαγνώστηκα με λέμφωμα, είχα πολλά κίνητρα και κατανόηση του τρόπου με τον οποίο αυτά τα προϊόντα μπορούν να συσχετιστούν άμεσα με την υγεία μου και τις μακροπρόθεσμες παρενέργειες τους ακόμη περισσότερο από ό, τι νόμιζα ότι έκανα πριν.\nΔεν πιστεύω απαραίτητα ότι εάν κάποιος ζει 100% μη τοξικός, δεν θα πάρει καρκίνο, αλλά πιστεύω ότι θα επηρεάσει τον τρόπο με τον οποίο χειρίζονται τη θεραπεία και τις μακροπρόθεσμες παρενέργειές τους, συμπεριλαμβανομένων των δευτερογενών καρκίνων και τις πιθανότητες υποτροπής. Αυτά τα μη τοξικά προϊόντα όχι μόνο θα μας προστατεύσουν από καρκίνους, αλλά και θα μας προστατεύσουν από αμέτρητες άλλες ανησυχίες για την υγεία όπως η ακμή, η αϋπνία, οι αλλεργικές αντιδράσεις και πολλά άλλα. Μπορώ επίσης να πω 100% ότι παρατηρώ μια άμεση διαφορά στην καθημερινή μου ζωή όταν εκτίθενται σε τοξικές χημικές ουσίες.\nπώς να ξεπλύνετε ένα σπρέι μαυρίσματος\nΈνα συνηθισμένο λάθος που κάνουν οι άνθρωποι όταν ξεκινούν αυτή τη μετάβαση σε μη τοξικό είναι ότι προσπαθούν να ακολουθήσουν μια φυσική διαδρομή. Παρόλο που είναι σημαντικό να καταναλώνετε φυσικά προϊόντα, είναι σημαντικό να γνωρίζετε ότι δεν είναι όλα τα φυσικά προϊόντα μη τοξικά!\nΑλλά εδώ είναι οκτώ τοξικά προϊόντα τα οποία φροντίζω να αποφεύγω (και προϊόντα που πρέπει να αγοράσετε αντ 'αυτού)!\nΤο Glyphosate είναι ένα βασικό συστατικό του πιο χρησιμοποιούμενου δολοφόνου ζιζανίων στον κόσμο, Roundup από τη Monsanto. Ένα μεγάλο ζήτημα είναι ότι το glyphosate που χρησιμοποιείται στα χωράφια είναι δύσκολο να απομακρυνθεί εντελώς από τα συστατικά των τροφίμων. Ορισμένες μάρκες όπως η Quaker Oats και η Cheerios βρέθηκαν πρόσφατα να έχουν κάποια ποσότητα χημικής ουσίας στο τελικό προϊόν. Οι αγωγές κερδίζονται επί του παρόντος από ασθενείς με λέμφωμα, καθώς το glyphosate έχει αποδειχθεί ότι συσχετίζεται με το λέμφωμα μη Hodgkin και μερικούς άλλους καρκίνους επίσης.\nΟργανικά τρόφιμα ενός βαθμού Φυτρωμένο Oat O's 5 $ Κατάστημα\nΈνα από τα πρώτα πράγματα που έκοψα απόλυτα τη διατροφή μου ήταν ο χρωματισμός των τροφίμων. Ο χρωματισμός των τροφίμων έχει πολλές παρενέργειες, ανάλογα με τα συγκεκριμένα χρώματα. Δεν έχουν όλοι οι χρωματισμοί τροφίμων τους ίδιους κινδύνους. Για παράδειγμα, το Blue Dye # 1 και # 2 είναι γνωστό ότι προκαλεί όγκους στον εγκέφαλο και χρωμοσωμική βλάβη, ενώ η Red Dye # 40, η πιο συχνά χρησιμοποιούμενη τεχνητή βαφή, είναι γνωστό ότι προκαλεί λεμφώματα, χρωμοσωμική βλάβη και υπερκινητικότητα. Οι ανησυχίες για την υγεία του Yellow # 5 με τρομάζουν περισσότερο. Αυτή η λίστα αποτελείται από λεμφώματα, υπερκινητικότητα, χρωμοσωμική βλάβη, αϋπνία, επιθετικότητα, άσθμα, όγκους του θυρεοειδούς κ.λπ.Η λίστα με άλλες βαφές συνεχίζεται και είναι αρκετά τρομακτικό ότι πολλές από αυτές τις βαφές απαγορεύονται σε άλλες χώρες αλλά όχι στην Αμερική. Υπάρχουν τόσες πολλές υπέροχες εναλλακτικές λύσεις σε αυτές τις βαφές που δεν είναι τοξικές και βρίσκονται στα βιολογικά τρόφιμα ακριβώς στο σούπερ μάρκετ.\nΥγιεινός Βιολογικά ψάρια Delish 4 $ Κατάστημα\nΌταν κυκλοφόρησα το μητρώο γάμου μου πέρυσι, ένας φίλος μου επεσήμανε ότι τα τηγάνια που πρόσθεσα ήταν καλυμμένα στο Teflon, μια αντικολλητική επίστρωση. Θυμάμαι ότι μου είπε ξεκάθαρα για το Teflon, καθώς ήξερε ότι προσπαθώ να ζήσω μια μη τοξική ζωή και πώς είναι γνωστό ότι είναι εξαιρετικά τοξικό. Με τα τηγάνια Teflon, εάν ήταν γδαρμένο, κάποια από την αντικολλητική επίστρωση μπορεί να εισέλθει στο φαγητό σας. Το Teflon περιέχει σωματίδια που ονομάζονται PFAS, τα οποία ξεπερνούν 200 επιστήμονες συμφώνησαν ότι είναι καρκινογόνοι . Μελέτες διαπίστωσαν ότι όχι μόνο το Teflon είναι επικίνδυνο όταν καταναλώνεται απευθείας, αλλά στην πραγματικότητα απελευθερώνει το PFAS στον αέρα όταν θερμαίνεται.Τα τηγάνια που βρισκόταν στη σόμπα για μόλις πέντε λεπτά απελευθέρωσαν τα σωματίδια στον αέρα. Όταν ψάχνω για μαγειρικά σκεύη, φροντίζω να ψάχνω για προϊόντα που λένε συγκεκριμένα χωρίς PFAS και να αποφεύγω οτιδήποτε με το όνομα Teflon ή τις επιστρώσεις Chemours. Σήμερα λατρεύω τη μάρκα Neoflam.\nGreenLife Κεραμικό αντικολλητικό σετ 3 τεμαχίων 30 $ Κατάστημα\nΗ φορμαλδεΰδη είναι καρκινογόνο, η οποία είναι γνωστή κατηγορία για την πρόκληση σοβαρών προβλημάτων υγείας. Σύμφωνα με την EPA, «Η φορμαλδεΰδη μπορεί να προκαλέσει ερεθισμό του δέρματος, των ματιών, της μύτης και του λαιμού. Τα υψηλά επίπεδα έκθεσης μπορεί να προκαλέσουν ορισμένους τύπους καρκίνου. ' Όταν αναμιγνύεται με νερό, ονομάζεται μεθυλενογλυκόλη και μπορεί να βρεθεί σε πολλά προϊόντα, κυρίως σε προϊόντα μαλλιών. Η φορμαλδεΰδη βρίσκεται επίσης στον καπνό, οπότε αν κάποιος καπνίζει τσιγάρο στην παρουσία σας, θα εκτεθείτε σε αυτό το καρκινογόνο.\nτο πόσιμο νερό με κάνει να αισθάνομαι φουσκωμένος και άρρωστος\nΟρλί Αναπνεύσιμη θεραπεία + χρώμα 10 $ Κατάστημα\nΌλα τα αρώματα έχουν συνδεθεί με διαφορετικά προβλήματα υγείας. Έχουν συνδέσμους για τα πάντα, από ερεθισμό του δέρματος και των ματιών έως καρκίνο και ενδοκρινικές διαταραχές. Τα αρώματα μπορεί να είναι γεμάτα επικίνδυνα ή τοξικά χημικά αρώματος ή να περιέχουν μυστήρια συστατικά που δεν μπορείτε να ανακαλύψετε. Τα αρωματικά είδη που χρησιμοποιούν άρωμα κυμαίνονται από αρώματα έως απορρυπαντικά ρούχων έως σερβιέτες και χημικά μίγματα όπως αρωματικά κεριά και αποσμητικά χώρου που μπορούν να συμβάλουν στην τοξική υπερφόρτωση για εμάς και τους αγαπημένους μας.\nΕΙΝΑΙ ΤΟ Φυσική αποσμητική κρέμα λεβάντας 9 $ Κατάστημα\nΜέταλλα όπως ο μόλυβδος έχουν συνδεθεί με τον καρκίνο και την αναπαραγωγική τοξικότητα. Ο μόλυβδος έχει αποδειχθεί ότι είναι νευροτοξίνη. Ο μόλυβδος είναι ένα πολύ τοξικό βαρύ μέταλλο που απαντάται φυσικά στον φλοιό της Γης. Βρίσκεται σε όλα τα μέρη του περιβάλλοντος, κυρίως από ανθρώπινες δραστηριότητες όπως εξόρυξη, κατασκευή και καύση ορυκτών καυσίμων. Αυτό είναι ένα από τα συστατικά που ανέφερα είναι φυσικά αλλά τοξικά.\nΑξιολογία Φυσικό βιολογικό κραγιόν 30 $ Κατάστημα\nΤα parabens βρίσκονται σε προϊόντα ομορφιάς όπως μακιγιάζ, ενυδατική κρέμα, κρέμα ξυρίσματος, σαμπουάν και προϊόντα ψεκασμού. Το FDA επί του παρόντος αναγνωρίζει πολλές μελέτες που συνδέουν τα parabens, τα οποία μιμούνται τα οιστρογόνα, με τον καρκίνο του μαστού, τον καρκίνο του δέρματος και τον μειωμένο αριθμό σπέρματος. Όταν ψωνίζω προϊόντα ομορφιάς, φροντίζω να ψάχνω συστατικά με το επίθημα '-paraben' επίσης. Στις περισσότερες περιπτώσεις, τα προϊόντα χωρίς paraben θα επισημαίνονται.\nΑυτό είναι Καθαριστικό Ωκεανού 48 $ Κατάστημα\nΤο SLS, που βρέθηκε σε σαμπουάν, πλύσιμο σώματος, θεμέλιο, πλύσιμο προσώπου, στοματικό διάλυμα και οδοντόκρεμα, έχει αποδειχθεί ότι προκαλεί ή συμβάλλει στον ερεθισμό του δέρματος, στις πληγές του καρκίνου, στις διαταραχές της ισορροπίας του φυσικού ελαίου του δέρματος και στη βλάβη των ματιών. Πιστεύεται επίσης ότι συμβάλλει σημαντικά στην ακμή γύρω από το στόμα και το πηγούνι.\nΗ τίμια εταιρεία Σαμπουάν + Πλύσιμο σώματος 10 $ Κατάστημα\nΣτη συνέχεια: εννέα συστατικά ομορφιάς που απαγορεύονται στο εξωτερικό (αλλά είναι νόμιμες στις ΗΠΑ).\nlaura mercier ημιδιαφανής χαλαρή σκόνη ρύθμισης έναντι ben nye\nπώς να ξεφορτωθείτε το μακιγιάζ χωρίς μαντηλάκια\nμεγαλώνει ένα χρονοδιάγραμμα εικόνων που κόβεται με pixie


Η επίσημη ανακοίνωση της ΕΡΤ! | Pasmina.gr\nΤο όνομα του πάντα πρωταγωνιστεί, καθώς αποτελεί ένα από τα πρόσωπα που πάντα πολιορκούν οι ιθύνοντες των σταθμών.\nΣταματίνα Τσιμτσιλή: Απαντάει στην σκληρή ανακοίνωση της ΕΣΗΕΑ για την παρέμβαση Κοντομηνά (ΒΙΝΤΕΟ)\n«Ας κοιτάξουν στα μητρώα τους που έχουν γράψει ως δημοσιογράφους τους γραμματείς, φαρισαίους, βαστάζους και οδηγούς των διευθυντών ειδήσεων»! 60\nΟ Λάκης Λαζόπουλος απαντά αν του χρωστάνε λεφτά και σπάει την σιωπή του για το Open! Την περασμένη Τρίτη, έπεσε\nΕπεισόδιο σημειώθηκε με τον ράπερ Snik το βράδυ της Πέμπτης. Όλα ξεκίνησαν όταν η κάμερα του Πρωινού και η Μαίρη


Υποδομές στην Ελλάδα: Ενέργεια: Εμπορικές συμφωνίες για τον Αστακό\nΜέσα στην γενική αναστάτωση που επικρατεί και με αβέβαιο το επόμενο διάστημα γίνονται και κάποιες κινήσεις που μακροπρόσθεσμα θα δώσουν πνοή στην βασανισμένη Ελληνική Οικονομία. Πέντε συμφωνίες που αφορούν την ενέργεια υπέγραψαν η Ελλάδα και το Κατάρ για τη δημιουργία ενεργειακού κέντρου στον Αστακό Αιτωλοακαρνανίας.\nΟ πρωθυπουργός του Κατάρ εξέφρασε την ειλικρινή και ισχυρή βούληση της χώρας του να προχωρήσει και σε νέες επενδύσεις στην Ελλάδα.\nΗ επένδυση αφορά την διάθεση φυσικού αερίου - υγροποιημένης μορφής- και το Κατάρ σκοπεύει να μετατρέψει το Αστακό σε hub για τη μεταφορά του και σε άλλες Ευρωπαϊκές χώρες.\nΟ Αστακός Αιτωλοακαρνανίας είναι ένα ιδιωτικό λιμάνι που βρίσκεται στα παράλια της Δυτικής Ελλάδας και θα γίνει ενεργειακός κόμβος. Βρίσκεται σε μια περιοχή που δεν είναι κατοικημένη και αυτό του δίνει ένα σημαντικό πλεονέκτημα σε σχέση με άλλα λιμάνια. Το κόστος της επένδυσης ακόμα δεν έχει διευκρινιστεί ούτε και τα χρονοδιαγράμματα. Το σημαντικό είναι ότι για την δημιουργία και τη λειτουργία θα δημιουργηθούν εκατοντάδες θέσεις εργασίας τόσο σε εργατικό όσο και τεχνικό προσωπικό.\nΕίναι μια πολύ καλή εξέλιξη σε μια πολύ δύσκολη περίοδο.\nΗ AEGEAN στο χώρο της ενέργειας\nΤην είσοδο στη αγορά ηλεκτρικής ενέργειας μέσω της Aegean Power ανακοίνωσε ο Όμιλος Aegean. Ήδη έλαβε από τη Ρυθμιστική Αρχή Ενέργειας άδεια για μονάδα ηλεκτροπαραγωγής, συνολικής ισχύος 150 MWe. Ο θερμο-ηλεκτρικός σταθμός, με την επωνυμία «ΑΙΓΑΙΟΝ» θα αποτελείται από τρεις αεριοστροβιλικές μονάδες General Electric, ισχύος 50 MWe. Η μονάδα θα κατασκευαστεί στην υπό ίδρυση Βιομηχανική Ζώνη των Αγίων Θεοδώρων, στην Κόρινθο ενώ θα για την παραγωγή ρεύματος ο σταθμός θα χρησιμοποιεί φυσικό αέριο. Η μονάδα αναμένεται να λειτουργεί με τρόπο που θα συμβάλλει στην ανάπτυξη και αξιοποίηση των Ανανεώσιμων Πηγών Ενέργειας στην Ελλάδα, δρώντας υποστηρικτικά στη λειτουργία τους. Η Aegean είναι μια από τις ιδιωτικές εταιρείες παροχής ηλεκτρικού ρεύματος που υπάρχουν στη χώρα με περίπου 3.000 συνδέσεις, κατέχοντας το 2,5% της κατανάλωσης ηλεκτρικού ρεύματος στην Ελλάδα. Στόχος φυσικά της εταιρείας είναι η γιγάντωση και η κατοχή όλο και μεγαλύτερου ποσοστού. Αυτό είναι η αρχή καθώς αναμένεται να ακολουθήσουν και άλλες ιδιωτικές εταιρείες που θα εισχωρήσουν στην αγορά ηλεκτρικής ενέργειας.